1940 m. Lietuvos futbolo pirmenybės

1940 m. Lietuvos futbolo pirmenybės – 20-asis Lietuvos futbolo čempionatas, vykęs 1940 m. gegužę–lapkritį. Dėl prasidėjusio II pasaulinio karo ir sovietų okupacijos Lietuvos pirmenybių sistema keitėsi, šalyje vyko atskiri turnyrai pavasarį ir rudenį, daugumoje apygardų nugalėtojai neišaiškėjo, todėl ir šalies čempionai liko nenustatyti. Tai buvo vienas iš chaotiškiausių Lietuvos futbolo turnyrų, kurio struktūra ir taisyklės kito pirmenybių eigoje.

 Pavasaris 

1940 m. pavasarį buvo atšaukos lengvatos sportininkams važiuoti traukiniais, todėl pakeista pirmenybių tvarka – jos vyko tik atskirose apygardose, jų nugalėtojai tarpusavyje nekovojo. I lyga buvo panaikinta, o aukščiausioji lyga suskirstyta į apygardas. Varžybų metu apygardos buvo suskirstytos į 5 sritis.

Dėl sovietų įtakos buvo uždaryti šaulių ir jaunalietuvių (JSO) klubai.

 I sritis 
 Kauno apygarda 

Apygardoje buvo įskaityti ir Kauno komandų tarpusavio rungtynių rezultatai iš 1939 m. rudens Lietuvos pirmenybių. Pavasario ratas prasidėjo gegužės 3 d. Likus žaisti tik vienerias rungtynes iš pirmenybių buvo pašalinta jaunalietuvių komanda CJSO Kaunas. Buvo panaikinti ne tik jos rezultatai, bet ir likusių komandų rungtynių rezultatai žaidžiant su CJSO ekipa.

|}

 Vilniaus apygarda 

Apygardos dalyvių sudėtis turėjo paaiškėti iki liepos 15 d., tačiau pirmenybės prasidėjo dar birželio 12 d. ir jose dalyvavo 7 komandos. Nepaisant to, įvyko tik pavieniai susitikimai ir varžybos liko nebaigtos.

|}

 Finalas 

Srities finalas neįvyko, kadangi liko nebaigtas Vilniaus apygardos turnyras.

 II sritis 
 Suvalkijos apygarda 

Pirmenybės nevyko.

 III sritis 
 Šiaulių-Telšių apygarda 

Apygardoje žaidė ne tik Šiaulių ir Telšių komandos, bet ir iš Klaipėdos pasitraukusi KSS komanda.

|}

 IV sritis 
 Panevėžio apygarda 

Pirmenybės liko nebaigtos, kadangi buvo uždaryti šaulių ir JSO klubai, kurių buvo daugiausia, dėl to liko tik moksleiviai ir Makabi Panevėžys.

 V sritis 
 Ukmergės apygarda 

|}

 Finalas 

Sričių čempionų varžybos neįvyko – paaiškėjo tik Kauno, Šiaulių ir Ukmergės apygardų nugalėtojai, tad Lietuvos čempionai taip ir liko neišaiškinti.

 Ruduo 

1940 m. vasarą užėjus sovietams tarpukario Lietuvos sporto struktūra buvo panaikinta, tad iki 1940 m. vykusi Lietuvos futbolo pirmenybių sistema taip pat buvo atšaukta. 1940 m. rudenį miestuose ir regionuose vyko apygardų kvalifikaciniai turnyrai, kurie turėjo suranguoti komandas pagal pajėgumą į atskirus divizionus 1941 m. sezonui, bet jie vyko vangiai ir nesistemingai.

 Kauno apygarda 

Turnyras vyko 6 grupėse, tačiau finalinės varžybos liko nebaigtos.

 Marijampolės apygarda 

Finalinės rungtynės:

| Marijampolės „Dinamo“ || Kybartų PSK || 1-12
|}

 Šiaulių apygarda 

Nugalėtojas nepaaiškėjo, kadangi rudenį gausiai pasnigo.

 Finalas 

Apygardų finalinis turnyras turėjo vykti Šiauliuose, jame turėjo žaisti 8 komandos, tačiau neįvyko nė vienerių rungtynių. Tik Šiaulių „Batas“ ir Šiaulių „Maistas“ surinko po kelis futbolininkus, o kitų komandų žaidėjai net nepasirodė.

 Šaltiniai 

 Nuorodos 




 Lithuania - List of Final Tables (Rsssf.com)
 Lithuanian Final Tables 1922-2013 (Rsssf.com)
 Lithuania 1931–1940 (Claudionicoletti.eu)